## Pérez Llorca destaca el suport de la Generalitat al sector turístic perquè “la Comunitat Valenciana continue sent una de les millors destinacions del món”

*** Subratlla les bones dades del turisme de la província de Castelló que ha registrat el 49 % de les reserves del Bo Recuperem Turisme
* Defén la supressió de la taxa turística, que ha descrit com “un impost recaptatori sense cap sentit”, i remarca la col·laboració entre el Consell i la indústria perquè les ajudes “continuen sent efectives i eficients”
* Agraïx la labor dels hotelers i hostalers pel seu compromís amb “la qualitat, l’excel·lència i la reputació del nostre territori”**

El president de la Generalitat, Juanfran Pérez Llorca, ha destacat la col·laboració entre l’executiu valencià i el sector turístic perquè “la Comunitat Valenciana continue sent una de les millors destinacions turístiques del món”.

Així s’ha manifestat en l’acte organitzat per l’Associació Empresarial Hotelera i Turística de la Comunitat Valenciana (Hosbec) a on ha reivindicat l’enorme potencial turístic de la província i de la Comunitat Valenciana.

El cap del Consell ha enaltit l’aposta de la província per la indústria turística per a ressaltar que “les seues dades milloren cada dia”. Així, ha posat com a exemple que el 49 % de les reserves del Bo Recuperem Turisme d’este any destinat a residents en les localitats damnificades per la dana s’han realitzat en establiments de Castelló.

Durant la seua intervenció, Pérez Llorca ha defés la supressió de la taxa turística, a la qual ha descrit com “un impost recaptatori sense cap sentit”.

A més, ha fet referència a la col·laboració entre la Generalitat i els empresaris del sector turístic per a “continuar treballant en mesures efectives i eficients”, al mateix temps que ha assenyalat que este suport es traduïx en una “aposta clara per la qualitat i l’excel·lència”.

El cap del Consell ha agraït el treball que fan “els hotelers i els hostalers per la seua professionalitat i donar la màxima reputació al turisme del nostre territori”.

Fecha: 10/12/2025